"Rosetta Coffee" ร้านกาแฟเล็กๆ ที่มีเมล็ดให้เลือกหลากหลาย รสชาติที่ชงออกมาได้ดี !!

เบื่อร้านกาแฟเดิมๆ เลยลองเปิดหาร้านกาแฟใหม่ๆ ดูบ้างมาเจอร้านนี้ การเดินทางมาที่ร้านผมเปิดตามแผนที่ครับ ซึ่งขับรถมาที่ร้านได้เลย เมื่อมาถึงต้องหาที่จอดรถริมถนน อาจจะหาได้ค่อนข้างยากสักหน่อย ตัวร้านเป็นอาคารพาณิชย์ห้องเดียว เอามาเปิด มาตกแต่งเป็นร้านกาแฟขนาดกระทัดรัด เมื่อเดินเข้าไปการตกแต่งไม่มีอะไรเป็นพิเศษ เรียบง่าย ลงตัว การบริการและความสะอาดของทางร้านดี รายการเครื่องดื่มเน้นไปทางกาแฟ ที่สามารถเลือกเมล็ดกาแฟได้ ว่าเอาแบบไหนชนิดไหน หรือลองสอบถามจากเจ้าของร้านดูได้ รายการเครื่องดื่มวันนี้ลองสั่งมา 2 ตัวคือ

1. Latte ทางร้านชงออกมาได้ดี Latte art สวยงามใช้ได้ รสชาติ หวาน หอม ขมตามรสกาแฟ อร่อยใช้ได้เลยครับ
2. Affogato กาแฟแบบที่ใช้ไอครีมหนึ่งลูกวางไว้ แล้วราดด้วย Espresso ลงไป ความหวานหอม ไอศครีม ตัดด้วยความขมของกาแฟ เข้ากันจริงๆ 

โดยรวม ร้านนี้เป็นร้านกาแฟร้านเล็กๆ สามารถเลือกเมล็กกาแฟได้ การบริการและความสะอาดดี บรรยากาศเรียบง่าย ราคาเหมาะสม รสชาติกาแฟที่ได้ลองอร่อยใช้ได้ เพื่อนๆ ผ่านมาลองมาทานกันนะครับ !!